ORDIN Nr. 183/2005 din 10 martie 2005

*privind aprobarea Regulamentului de organizare şi funcţionare, a organigramei, a componenţei Consiliului ştiinţific al Agenţiei Naţionale de Transplant, precum şi atribuţiile directorului adjunct strategie-management al Agenţiei Naţionale de Transplant*

*Text în vigoare începând cu data de 10 iunie 2020*

*REALIZATOR: COMPANIA DE INFORMATICĂ NEAMŢ*

*Text actualizat prin produsul informatic legislativ LEX EXPERT în baza actelor normative modificatoare, publicate în Monitorul Oficial al României, Partea I, până la 10 iunie 2020.*

***Act de bază***

**#B**: *Ordinul ministrului sănătăţii nr. 183/2005, publicat în Monitorul Oficial al României, Partea I, nr. 228 din 18 martie 2005*

***Acte modificatoare***

**#M8**: *Ordinul ministrului sănătăţii nr. 1014/2020*

**#M7**: *Ordinul ministrului sănătăţii nr. 812/2019*

**#M6**: *Ordinul ministrului sănătăţii nr. 1390/2017*

**#M5**: *Ordinul ministrului sănătăţii nr. 926/2017*

**#M4**: *Ordinul ministrului sănătăţii nr. 1721/2015*

**#M3**: *Ordinul ministrului sănătăţii nr. 929/2010*

**#M2**: *Ordinul ministrului sănătăţii publice nr. 1284/2006*

**#M1**: *Ordinul ministrului sănătăţii nr. 814/2005*

*Modificările şi completările efectuate prin actele normative enumerate mai sus sunt scrise cu font italic. În faţa fiecărei modificări sau completări este indicat actul normativ care a efectuat modificarea sau completarea respectivă, în forma* ***#M1****,* ***#M2*** *etc.*

**#CIN**

***NOTĂ:***

*Titlul actului normativ a fost modificat conform art. I pct. 1 din Ordinul ministrului sănătăţii publice nr. 1284/2006 (****#M2****).*

**#B**

Având în vedere prevederile Ordonanţei Guvernului nr. 79/2004 pentru înfiinţarea Agenţiei Naţionale de Transplant, aprobată cu modificări prin Legea nr. 588/2004, ale Legii nr. 100/1998\*) privind asistenţa de sănătate publică, cu modificările şi completările ulterioare, ale Legii nr. 2/1998\*\*) privind prelevarea şi transplantul de ţesuturi şi organe umane, cu modificările şi completările ulterioare, ale Legii nr. 104/2003 privind manipularea cadavrelor umane şi prelevarea organelor şi ţesuturilor de la cadavre în vederea transplantului, cu modificările ulterioare, ale Legii bugetului de stat pe anul 2005 nr. 511/2004,

văzând Referatul de aprobare al Direcţiei generale asistenţă medicală nr. M.C. 2.989/2005,

în temeiul prevederilor Hotărârii Guvernului nr. 743/2003\*\*\*) privind organizarea şi funcţionarea Ministerului Sănătăţii, cu modificările ulterioare,

ministrul sănătăţii emite următorul ordin:

#CIN

***\*)*** *Legea nr. 100/1998 a fost abrogată. A se vedea Legea nr. 95/2006, republicată.*

***\*\*)*** *Legea nr. 2/1998 a fost abrogată. A se vedea Legea nr. 95/2006, republicată.*

***\*\*\*)*** *Hotărârea Guvernului nr. 743/2003 a fost abrogată. A se vedea Hotărârea Guvernului nr. 144/2010.*

**#M2**

ART. 1

*Se aprobă Regulamentul de organizare şi funcţionare a Agenţiei Naţionale de Transplant, prevăzut în anexa nr. 1, organigrama Agenţiei Naţionale de Transplant, prevăzută în anexa nr. 2, componenţa Consiliului ştiinţific al Agenţiei Naţionale de Transplant, prevăzută în anexa nr. 3, precum şi atribuţiile directorului adjunct strategie-management al Agenţiei Naţionale de Transplant, prevăzute în anexa nr. 4, care fac parte integrantă din prezentul ordin.*

**#B**

ART. 2

Pe data intrării în vigoare a prezentului ordin orice dispoziţie contrară se abrogă.

ART. 3

Prezentul ordin va fi publicat în Monitorul Oficial al României, Partea I.

ANEXA 1

REGULAMENT

de organizare şi funcţionare a Agenţiei Naţionale de Transplant

CAPITOLUL I

Dispoziţii generale

**#M5**

ART. 1

*Agenţia Naţională de Transplant este instituţie publică cu personalitate juridică, organ de specialitate în subordinea Ministerului Sănătăţii, şi reprezintă autoritatea competentă în domeniul transplantului care realizează politicile şi programul naţional de transplant de organe, ţesuturi şi celule de origine umană.*

**#M1**

ART. 2

*Agenţia Naţională de Transplant are sediul central în municipiul Bucureşti, în cadrul Institutului Naţional de Hematologie Transfuzională "Prof. dr. C.T. Nicolau" Bucureşti, str. C. Caracaş nr. 2 - 8, sectorul 1.*

**#B**

ART. 3

Agenţia Naţională de Transplant are următoarele scopuri:

**#M5**

*a) coordonarea activităţii de prelevare, transport şi alocare de organe de origine umană pentru transplantare la om;*

**#B**

b) coordonarea activităţii de prelevare, preparare, conservare, validare, alocare, stocare şi transport pentru transplantul de ţesuturi şi celule umane pentru utilizare terapeutică pe teritoriul României;

c) elaborarea de proiecte de acte normative în vederea îndeplinirii atribuţiilor specifice pe care le propune spre aprobare şi legiferare Ministerului Sănătăţii;

d) reprezentarea în raporturile cu organismele internaţionale similare.

ART. 4

Bugetul de venituri şi cheltuieli al Agenţiei Naţionale de Transplant se aprobă de Ministerul Sănătăţii, în condiţiile legii. Directorul executiv al Agenţiei Naţionale de Transplant îndeplineşte funcţia de ordonator terţiar de credite pentru sumele primite de la bugetul de stat, în condiţiile legii.

ART. 5

Agenţia Naţională de Transplant îşi desfăşoară activitatea conform principiilor transparenţei, confidenţialităţii şi anonimatului în actul donării de organe, ţesuturi şi celule umane pentru utilizare terapeutică, fără a realiza profit de pe urma donării şi transplantării de organe, ţesuturi şi celule umane pentru utilizare terapeutică, conform legii, şi fără a realiza nici un fel de constrângere în vederea obţinerii de donări de organe, ţesuturi şi celule umane pentru utilizare terapeutică.

**#M5**

ART. 6

*Agenţia Naţională de Transplant colaborează şi poate solicita informaţii legate de activitatea de transplant de la unităţile sanitare acreditate şi/sau autorizate de către Agenţia Naţională de Transplant.*

**#B**

ART. 7

Agenţia Naţională de Transplant preia atribuţiile Comisiei de transplant de ţesuturi şi organe umane, precum şi informaţiile deţinute de aceasta privind activitatea de transplant de ţesuturi şi organe din România.

ART. 8

Agenţia Naţională de Transplant elaborează proiecte de acte normative care reglementează activitatea în domeniul transplantului de organe, ţesuturi şi celule umane, pe care le propune spre aprobare şi legiferare Ministerului Sănătăţii.

**#M5**

*ART. 9 \*\*\* Abrogat*

**#M5**

ART. 10

*Unităţile sanitare în care se desfăşoară activitate de prelevare asigură, la solicitarea Agenţiei Naţionale de Transplant, toate condiţiile privind spaţiul şi mijloacele necesare desfăşurării activităţii de coordonare de transplant.*

**#B**

ART. 11

Activitatea de audit va fi realizată de către organele de specialitate ale Ministerului Sănătăţii, în conformitate cu prevederile Legii nr. 672/2002 privind auditul public intern, cu modificările ulterioare.

CAPITOLUL II

Atribuţii

ART. 12

În vederea realizării obiectului său de activitate, Agenţia Naţională de Transplant are următoarele atribuţii:

a) promovează activităţile de donare şi transplant de organe, ţesuturi şi celule umane, conform directivelor şi recomandărilor Uniunii Europene;

**#M5**

*b) înfiinţează şi gestionează Registrul naţional de transplant, prin care se asigură monitorizarea continuă a listelor de aşteptare şi generarea codului CUIANT, conform Ordinului ministrului sănătăţii nr. 477/2009 privind înfiinţarea Registrului Naţional de Transplant, desemnarea persoanelor responsabile cu gestionarea datelor din Registrul Naţional de Transplant din cadrul unităţilor sanitare acreditate pentru efectuarea de transplant de organe şi stabilirea datelor necesare înregistrării unei persoane pentru atribuirea codului unic de înregistrare la Agenţia Naţională de Transplant, cu modificările şi completările ulterioare;*

*c) elaborează şi propune spre aprobare Ministerului Sănătăţii activităţile ce vor fi derulate în cadrul programului naţional de transplant de organe, ţesuturi şi celule de origine umană;*

**#B**

d) propune Ministerului Sănătăţii proiecte de acte normative în vederea îndeplinirii atribuţiilor specifice;

**#M5**

*e) acreditează unităţile sanitare în care se pot desfăşura activităţi de prelevare şi transplant de organe, ţesuturi şi celule de origine umană, în condiţiile legii;*

*f) acreditează băncile de ţesuturi şi/sau celule de origine umană în care se desfăşoară activitatea de prelucrare, conservare, stocare sau distribuire de ţesuturi şi celule umane pentru transplantare la om şi supraveghează activitatea lor în acest domeniu;*

*g) supraveghează şi coordonează fiecare acţiune de prelevare şi transplant de organe, ţesuturi şi celule de origine umană de la donator cadavru;*

**#B**

h) colaborează cu autoritatea naţională competentă în domeniul securităţii sanitare a produselor de origine umană pentru utilizare terapeutică, pentru asigurarea securităţii sanitare a prelevării, preparării, conservării, distribuţiei, transportului şi tansplantării organelor, ţesuturilor şi celulelor umane, conform legii;

i) iniţiază, desfăşoară sau sprijină campanii pentru promovarea donării în vederea transplantului, putând colabora în acest scop cu instituţii publice, organizaţii neguvernamentale şi cu persoane juridice sau fizice;

j) cooperează cu instituţiile similare internaţionale;

**#M5**

*k) autorizează importul şi exportul organelor, ţesuturilor şi/sau celulelor de origine umană ce urmează a fi transplantate la om, în conformitate cu directivele şi recomandările Uniunii Europene şi cu legislaţia în vigoare, ţine evidenţa acestora şi raportează aceste date anual sau la cerere Ministerului Sănătăţii;*

**#B**

l) contribuie la realizarea unor norme de calitate în cadrul activităţii de transplant; colectează şi analizează cele mai noi date în domeniu, pentru monitorizarea riscurilor cu influenţă directă asupra calităţii activităţii de transplant;

m) elaborează şi susţine programele de formare profesională pentru personalul medico-sanitar implicat în activităţile de prelevare, preparare, conservare, validare, alocare şi transport pentru transplantul de organe, ţesuturi şi celule umane pentru utilizare terapeutică;

n) furnizează informaţii de interes public cu privire la toate problemele care apar în domeniul activităţii de transplant;

o) furnizează informaţii ştiinţifice, precum şi asistenţă tehnică şi ştiinţifică privind legislaţia naţională şi internaţională în domeniu;

**#M5**

*p) în cazul solicitării de informaţii din domeniul transplantului prin intermediul canalelor diplomatice, furnizează aceste informaţii, în mod direct, Comisiei Europene sau unui alt stat membru al Uniunii Europene, cu informarea concomitentă a Ministerului Sănătăţii.*

**#B**

CAPITOLUL III

Structura organizatorică şi funcţională

**#M5**

ART. 13

*Agenţia Naţională de Transplant este structurată pe compartimente şi oficii regionale şi este condusă de un director executiv.*

**#B**

ART. 14

Ministrul sănătăţii numeşte directorul executiv al Agenţiei Naţionale de Transplant.

ART. 15

Statul de funcţii al Agenţiei Naţionale de Transplant se aprobă de către Ministerul Sănătăţii.

ART. 16

Modificările în structura organizatorică şi funcţională a Agenţiei Naţionale de Transplant se propun de către directorul executiv şi se aprobă de către ministrul sănătăţii.

**#M5**

ART. 17

*Agenţia Naţională de Transplant beneficiază de consultanţă din partea Consiliului ştiinţific.*

**#B**

ART. 18

Personalul Agenţiei Naţionale de Transplant este personal contractual, angajat pe posturi finanţate integral de la bugetul de stat; salarizarea personalului se face potrivit legii.

SECŢIUNEA 1

Directorul executiv

ART. 19

Activitatea Agenţiei Naţionale de Transplant este condusă de către directorul executiv numit, potrivit reglementărilor legale în vigoare, prin ordin al ministrului sănătăţii.

**#M5**

*ART. 20 \*\*\* Abrogat*

**#B**

ART. 21

Directorul executiv al Agenţiei Naţionale de Transplant îndeplineşte următoarele atribuţii principale:

a) reprezintă Agenţia Naţională de Transplant în relaţiile cu organele statului, precum şi cu persoane fizice sau juridice din ţară ori din străinătate;

b) angajează prin semnătură unitatea în relaţiile cu terţii, în limita competenţelor care îi revin;

c) în exercitarea atribuţiilor care îi revin emite decizii şi instrucţiuni;

d) aprobă regulamentul de ordine interioară şi normele privind disciplina tehnologică şi administrativă;

**#M5**

*e) poate delega o parte din atribuţiile sale, în condiţiile legii;*

**#B**

f) elaborează bugetul de venituri şi cheltuieli al Agenţiei Naţionale de Transplant şi îl supune spre aprobare Ministerului Sănătăţii;

**#M5**

*g) propune Ministerului Sănătăţii modificarea organigramei, atunci când aceasta se impune;*

**#B**

h) aprobă fişa postului pentru toţi angajaţii;

i) elaborează anual raportul de activitate al Agenţiei Naţionale de Transplant şi îl prezintă ministrului sănătăţii;

**#M5**

*j) autorizează importul şi exportul organelor, ţesuturilor şi celulelor de origine umană destinate transplantării la om, conform dispoziţiilor legale în vigoare;*

*k) supraveghează organizarea sistemului de calitate, securitate sanitară şi trasabilitate a organelor, ţesuturilor şi celulelor de origine umană, destinate transplantării la om, în conformitate cu directivele şi recomandările Uniunii Europene în domeniu;*

*l) verifică respectarea cerinţelor tehnice obligatorii pentru păstrarea datelor necesare asigurării trasabilităţii, pentru o perioadă de cel puţin 30 de ani, la nivelul unităţii acreditate;*

**#B**

SECŢIUNEA a 2-a

Consiliul ştiinţific

**#M8**

ART. 22

*(1) Consiliul ştiinţific al Agenţiei Naţionale de Transplant este format din 19 membri, după cum urmează:*

*a) 18 membri, personalităţi recunoscute în domeniul activităţii de transplant, care nu au calitatea de angajat al Agenţiei Naţionale de Transplant;*

*b) directorul executiv al Agenţiei Naţionale de Transplant.*

**#M5**

*(2) Componenţa Consiliului ştiinţific este stabilită în anexa nr. 3.*

*(3) Secretariatul Consiliului ştiinţific este asigurat de către secretariatul Agenţiei Naţionale de Transplant.*

**#M5**

ART. 23

*Consiliul ştiinţific este condus de către un preşedinte de şedinţă, ales din rândul membrilor acestuia, din 3 în 3 luni, prin rotaţie.*

**#M5**

ART. 24

*(1) Consiliul ştiinţific se întruneşte în şedinţe semestriale, data următoarei întruniri fiind stabilită în cadrul fiecărei şedinţe.*

**#B**

(2) Consiliul ştiinţific se poate întruni ori de câte ori este nevoie, la convocarea preşedintelui.

(3) Ordinea de zi este anunţată cu cel puţin 5 zile înaintea întrunirii.

**#M3**

*(4) \*\*\* Abrogat*

**#M5**

*(5) \*\*\* Abrogat*

**#B**

(6) Consiliul ştiinţific poate funcţiona pe grupe de lucru de specialitate pentru îndeplinirea atribuţiilor specifice. Componenţa grupelor de lucru pe specialităţi este stabilită de consiliul ştiinţific, iar hotărârile sunt luate în plenul consiliului ştiinţific.

ART. 25

Consiliul ştiinţific îndeplineşte următoarele atribuţii principale:

**#M5**

*a) acordă consultanţă Agenţiei Naţionale de Transplant cu privire la activităţile ce vor fi derulate în cadrul programului naţional de transplant de organe, ţesuturi şi celule de origine umană;*

*b) acordă consultanţă cu privire la actele normative, în vederea îndeplinirii atribuţiilor specifice;*

**#M3**

*c) \*\*\* Abrogată*

*d) \*\*\* Abrogată*

**#M5**

*e) elaborează protocoale privind standardele de calitate şi securitate sanitară a donării, procurării, testării, procesării, conservării, depozitării şi distribuirii organelor, ţesuturilor şi celulelor de origine umană destinate transplantării la om, care se vor conforma directivelor şi recomandărilor Uniunii Europene în acest domeniu;*

*f) elaborează Procedura de alocare a organelor, ţesuturilor şi celulelor de origine umană destinate transplantării la om;*

**#B**

g) elaborează norme, standarde şi instrucţiuni care se înaintează ministrului sănătăţii pentru a fi aprobate prin ordin al acestuia.

**#M5**

*h) \*\*\* Abrogată*

**#B**

SECŢIUNEA a 3-a

Oficiile regionale de transplant

ART. 26

Agenţia Naţională de Transplant este reprezentată în teritoriu de către oficiile regionale de transplant, care funcţionează pe lângă centre clinice universitare regionale care desfăşoară o activitate de transplant de organe, ţesuturi şi celule umane, şi de coordonatorii de transplant din unităţile sanitare autorizate să desfăşoare activităţi de prelevare şi/sau de transplant.

**#M5**

ART. 27

*Oficiul regional de transplant este coordonat de către o persoană cu experienţă clinică, organizatorică şi ştiinţifică în domeniul transplantului, numită prin ordin al ministrului sănătăţii.*

**#B**

ART. 28

Oficiile regionale de transplant au în componenţa lor unul sau mai mulţi coordonatori de transplant.

ART. 29

Oficiile regionale de transplant au următoarele atribuţii:

a) aplică în teritoriu politica Agenţiei Naţionale de Transplant;

**#M5**

*b) \*\*\* Abrogată*

**#B**

c) ţine o evidenţă strictă a tuturor activităţilor de transplant din regiune.

**#M5**

ART. 30

*(1) Coordonatorul regional de transplant are următoarele atribuţii:*

*a) colectează toate datele privind donatorii de organe, ţesuturi sau celule de origine umană de la secţiile sau unităţile sanitare care desfăşoară activitate de transplant şi le comunică Agenţiei Naţionale de Transplant, cu respectarea condiţiilor de siguranţă şi securitate;*

*b) coordonează fiecare acţiune de transplant cu organe, ţesuturi şi celule provenind de la donatori cadavru;*

*c) asigură respectarea alocării organelor, ţesuturilor sau celulelor, procedură stabilită de către Agenţia Naţională de Transplant;*

*d) asigură manipularea şi transportul organelor, ţesuturilor sau celulelor prelevate în condiţii optime;*

*e) ţine o evidenţă strictă a donatorilor vii, precum şi a donatorilor cadavru, conform legislaţiei în vigoare;*

*f) prezintă semestrial sau ori de câte ori Agenţia Naţională de Transplant solicită raportul activităţii de transplant desfăşurate în centrul regional de transplant.*

*(2) Coordonatorul regional trebuie să poată fi contactat în permanenţă, pentru îndeplinirea atribuţiilor ce îi revin.*

*(3) Coordonatorul regional poate prelua oricând atribuţiile coordonatorilor intraspitaliceşti de transplant din unităţile sanitare acreditate şi poate fi înlocuit de un alt coordonator regional, după caz.*

**#M5**

ART. 31

*(1) Coordonatorul de transplant intraspitalicesc din cadrul unităţilor sanitare acreditate pentru activităţi de prelevare are următoarele atribuţii:*

*a) detectează şi identifică potenţialii donatori aflaţi în moarte cerebrală în strânsă legătură cu personalul secţiilor de anestezie, terapie intensivă, neurologie, neurochirurgie, unităţilor de primiri urgenţe etc.;*

*b) discută cu familiile potenţialilor donatori cadavru în vederea obţinerii acordului privind prelevarea de organe, ţesuturi sau celule în scopul transplantării;*

*c) verifică completarea corectă a formularului de declarare a morţii cerebrale a donatorului, a formularului de declarare a donatorului decedat, precum şi a celorlalte formulare prevăzute de legislaţia în vigoare;*

*d) contactează medicul legist în vederea obţinerii autorizaţiei medico-legale pentru prelevare, dacă este cazul.*

*(2) Coordonatorul de transplant intraspitalicesc trebuie să poată fi contactat în permanenţă, pentru îndeplinirea atribuţiilor ce îi revin.*

*(3) Atribuţiile coordonatorului de transplant intraspitalicesc pot fi oricând preluate de către coordonatorul de transplant din oficiul regional sau de către alt coordonator intraspitalicesc.*

**#B**

CAPITOLUL IV

Bugetul de venituri şi cheltuieli

ART. 32

Finanţarea cheltuielilor curente şi de capital ale Agenţiei Naţionale de Transplant se face de la bugetul de stat, prin bugetul Ministerului Sănătăţii, în condiţiile legii.

ART. 33

Agenţia Naţională de Transplant poate beneficia de donaţii şi sponsorizări potrivit legii.

ART. 34

Agenţia Naţională de Transplant întocmeşte anual bugetul de venituri şi cheltuieli, pe care îl supune spre aprobare ministrului sănătăţii.

**#M6**

*ANEXA 2\*)*

*\*) Anexa nr. 2 este reprodusă în facsimil.*

***Organigrama Agenţiei Naţionale de Transplant***

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*| Agenţia Naţională de Transplant |*

*|\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_|*

*|*

*\_\_\_\_\_\_\_\_\_\_\_\_\_\_\_\_\_\_\_\_\_\_\_|*

*\_\_\_\_\_\_\_\_\_\_|\_\_\_\_\_\_\_\_\_\_ \_\_\_\_\_\_\_\_|\_\_\_\_\_\_\_\_\_\_*

*| Consiliul ştiinţific| | Director executiv |*

*|\_\_\_\_\_\_\_\_\_\_\_\_\_\_\_\_\_\_\_\_\_| |\_\_\_\_\_\_\_\_\_\_\_\_\_\_\_\_\_\_\_|*

*|*

*\_\_\_\_\_\_\_\_\_\_\_\_\_\_\_\_\_\_\_\_\_\_\_|\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*\_\_\_\_\_\_\_\_\_|\_\_\_\_\_\_\_\_\_\_\_ \_\_\_\_\_\_\_\_|\_\_\_\_\_\_\_ \_\_\_\_\_\_|\_\_\_\_\_\_ \_\_\_\_\_\_\_|\_\_\_\_\_\_\_\_*

*| Director adjunct | | Relaţii publice| | Contabil-şef| | Juridic-salarii|*

*| strategie-management| |\_\_\_\_\_\_\_\_\_\_\_\_\_\_\_\_| |\_\_\_\_\_\_\_\_\_\_\_\_\_| |\_\_\_\_\_\_\_\_\_\_\_\_\_\_\_\_|*

*|\_\_\_\_\_\_\_\_\_\_\_\_\_\_\_\_\_\_\_\_\_| |\_\_\_\_\_\_\_\_\_\_\_\_\_\_\_\_\_\_\_\_\_*

*|\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |*

*| | |*

*\_\_\_\_\_\_\_\_\_\_\_\_\_|\_\_\_\_\_\_\_\_\_\_\_\_\_\_ | |*

*| | |\_\_\_\_\_\_\_\_\_\_\_\_\_\_\_ | |*

*\_\_\_\_\_\_|\_\_\_ \_\_\_\_\_|\_\_\_\_\_\_\_ \_\_\_\_\_\_|\_\_\_\_\_\_ \_\_\_\_\_\_|\_\_\_\_\_\_ \_\_\_\_\_\_\_|\_\_\_\_\_ |*

*| Oficii | | Compartiment| | Compartiment| | Compartiment| | Compartiment| |*

*| regionale| | organe | | ţesuturi | | celule | | Registrul | |*

*|\_\_\_\_\_\_\_\_\_\_| |\_\_\_\_\_\_\_\_\_\_\_\_\_| |\_\_\_\_\_\_\_\_\_\_\_\_\_| |\_\_\_\_\_\_\_\_\_\_\_\_\_| | naţional | |*

*| informatică | |*

*| logistică | |*

*|\_\_\_\_\_\_\_\_\_\_\_\_\_| |*

*\_\_\_\_\_\_\_\_\_\_\_\_\_|*

*\_\_\_\_\_\_\_\_\_\_\_\_\_\_\_\_\_\_\_\_\_\_|\_\_\_\_\_*

*| |*

*\_\_\_\_\_\_\_\_\_\_\_\_\_\_|\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_|\_\_\_\_\_\_\_\_\_*

*| Contabilitate-financiar| | Secretariat administrativ|*

*|\_\_\_\_\_\_\_\_\_\_\_\_\_\_\_\_\_\_\_\_\_\_\_\_| |\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_|*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*\_\_\_\_| Bucureşti: coordonator regional |*

*| | coordonatori spital |*

*| |\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_|*

*| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*|\_\_\_\_| Cluj: coordonator regional |*

*| | coordonatori spital |*

*| |\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_|*

*| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*|\_\_\_\_| Constanţa: coordonator regional |*

*| | coordonatori spital |*

*| |\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_|*

*| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*|\_\_\_\_| Târgu Mureş: coordonator regional|*

*| | coordonatori spital |*

*| |\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_|*

*| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*|\_\_\_\_| Iaşi: coordonator regional |*

*| | coordonatori spital |*

*| |\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_|*

*| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*|\_\_\_\_| Timişoara: coordonator regional |*

*| coordonatori spital |*

*|\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_|*

**#M8**

*ANEXA 3*

***COMPONENŢA***

***Consiliului ştiinţific al Agenţiei Naţionale de Transplant***

*1. Prof. univ. dr. Ioana Grinţescu - Bucureşti*

*2. Dr. Şerban Brădişteanu - Bucureşti*

*3. Prof. univ. dr. Horaţiu Suciu - Târgu Mureş*

*4. Prof. univ. dr. Irinel Popescu - Bucureşti*

*5. Prof. univ. dr. Cristian Lupaşcu - Iaşi*

*6. C.S.I. dr. Narcis Copcă - Bucureşti*

*7. Prof. univ. dr. Ioanel Sinescu - Bucureşti*

*8. Prof. univ. dr. Adrian Covic - Iaşi*

*9. Dr. Florin Ioan Elec - Cluj-Napoca*

*10. Prof. univ. dr. Dan Enescu - Bucureşti*

*11. Prof. univ. dr. Monica Pop - Bucureşti*

*12. Prof. univ. dr. Dorel Săndesc - Timişoara*

*13. Prof. univ. dr. Alina Tănase - Bucureşti*

*14. Prof. univ. dr. Ileana Constantinescu - Bucureşti*

*15. Conf. univ. dr. Erzsebet Lazar - Târgu Mureş*

*16. Dr. Ştefan Dumitriu - INML Bucureşti*

*17. Conf. univ. dr. Vladislav Braşoveanu - Bucureşti*

*18. Prof. univ. dr. Radu Vlădăreanu - Bucureşti*

*19. Directorul executiv al Agenţiei Naţionale de Transplant, membru de drept al Consiliului ştiinţific al Agenţiei Naţionale de Transplant*

**#M2**

ANEXA 4

*ATRIBUŢIILE*

*directorului adjunct strategie-management al Agenţiei Naţionale de Transplant*

*1. Aplică în teritoriu strategia Agenţiei Naţionale de Transplant privind dezvoltarea activităţii de transplant.*

*2. Ţine o evidenţă strictă a tuturor transplanturilor efectuate pe teritoriul României.*

*3. Colectează toate datele privind listele de aşteptare şi ţine evidenţa receptorilor de la secţiile sau unităţile sanitare care desfăşoară activităţi de transplant, în timp real, cu respectarea condiţiilor de siguranţă şi securitate în cadrul Registrului naţional de transplant.*

*4. Desfăşoară, la ordinul directorului executiv, activitate de coordonare de transplant în toate unităţile acreditate, în funcţie de necesităţi.*

*5. Asigură respectarea alocării organelor şi/sau ţesuturilor şi/sau celulelor, în conformitate cu protocoalele stabilite de Agenţia Naţională de Transplant.*

*6. Asigură manipularea şi transportul organelor şi/sau ţesuturilor şi/sau celulelor în condiţii optime pe teritoriul României sau, atunci când este cazul, în sau din străinătate.*

*7. Ţine o evidenţă strictă a tuturor donatorilor vii, precum şi a celor în moarte cerebrală declaraţi pe teritoriul României.*

*8. Prezintă anual sau ori de câte ori este nevoie raportul activităţii de transplant desfăşurate în ţară.*

*9. Desemnează un înlocuitor pe perioada concediului de odihnă sau a absenţelor motivate.*

*10. Este disponibil şi poate fi contactat în permanenţă pentru îndeplinirea atribuţiilor sale.*

*11. Preia, când este cazul, atribuţiile coordonatorilor de transplant din unităţile sanitare acreditate.*

*12. Detectează şi identifică potenţialii donatori aflaţi în moarte cerebrală, în strânsă legătură cu personalul secţiilor de ATI, neurologie, neurochirurgie, unităţi primiri urgenţe.*

*13. Comunică cu familiile potenţialilor donatori în vederea obţinerii acordului privind prelevarea de organe şi/sau ţesuturi şi/sau celule în scopul transplantării.*

*14. Verifică dacă au fost completate corect formularul de declarare a morţii cerebrale a donatorului, fişa de declarare a acestuia, precum şi celelalte formulare prevăzute de legislaţia în vigoare.*

*15. Contactează medicul legist în vederea obţinerii autorizaţiei medico-legale pentru prelevare, dacă este cazul.*

*16. Elaborează şi propune spre aprobare directorului executiv lucrări solicitate de Ministerul Sănătăţii Publice, autorităţi de sănătate publică, Casa Naţională de Asigurări de Sănătate, casele judeţene de asigurări de sănătate sau alte instituţii.*

*17. Se deplasează în afara localităţii pentru rezolvarea problemelor de serviciu numai cu acordul directorului executiv al Agenţiei Naţionale de Transplant.*

*18. Caută noi secţii de ATI ce ar putea oferi donatori aflaţi în moarte cerebrală, precum şi unităţi de primiri urgenţe în vederea dezvoltării programului de donatori fără activitate cardiacă şi le sprijină profesional şi logistic pentru a desfăşura aceste activităţi.*

*19. Desfăşoară activitate de instruire în domeniul donării şi transplantului de organe, ţesuturi şi celule de origine umană, atunci când este solicitat sau prin programe stabilite, în colaborare cu Centrul Naţional de Perfecţionare în Domeniul Sanitar, organizaţii profesionale de profil, instituţii de învăţământ superior sau cu alţi furnizori acreditaţi de Ministerul Sănătăţii Publice.*

*20. Organizează cursuri, conferinţe sau prelegeri în care explică pe larg participanţilor toate aspectele cuprinse în procesul donării.*

*21. Concepe materiale promoţionale pentru a explica populaţiei conceptele de donare şi transplant, pe care le prezintă spre aprobare directorului executiv.*

**#B**

---------------